Gardnar Mulloy

Gardnar Putnam Mulloy (* 22. November 1913 in Washington, D.C.; † 14. November 2016 in Miami, Florida) weer en US-amerikaansch Tennisspeler. 

 Biografie 
Mulloy domineer in de 1940er-Johren mit sien Düppelpartner un Landsmann William Talbert de Herrendüppelturniere bi de amerikaansch Meesterschaften. He wunn dit Grand-Slam-Turnier insgesamt veer Mal (1942, 1945, 1946, 1948). Knapp teihn Johr later wunn he 1957 gemeensam mit den Amerikaner Budge Patty in Wimbledon gegen de beid Australier Neale Fraser un Lew Hoad in veer Sätzen.

Mulloy wunn fiev Titel in dat Herrendüppel un stunn wiedere negen Mal in en Finale. 1952 truck he en eenzig Mal in en Eenzelfinale bi de amerikaansch Meisterschaften in, weer dor aber den Australier Frank Sedgman ünnerlegen.

Gardnar Mulloy speel 14 Spelen för dat amerikaansch Davis-Cup-Team un kunn dorvan 11 Spelen up sien Naam schrieven, sien Bilanz weer somit 11-3. 1972 wurr he in de International Tennis Hall of Fame upnommen.

Wiels den Tweeten Weltkriegs deen he in de US Navy un hett Landeoperatschonen in Nordafrika un Europa leit. 

 Weblenken 
 ATP-Profil van Gardnar Mulloy (engelsch)
 IT-Profil van Gardnar Mulloy (engelsch)
 Davis-Cup-Statistik van Gardnar Mulloy (engelsch)
 Gardnar Mulloy in de „International Tennis Hall of Fame“ (engelsch; mit Bild)

Kategorie:Mann
Kategorie:Börger von de USA
Kategorie:Boren 1913
Kategorie:Storven 2016
Kategorie:Tennisspeler